આ અગાઉ 94 વર્ષના કરુણાનિધિ છેલ્લા 11 દિવસથી કાવેરી હોસ્પિટલમાં સારવાર લઈ રહ્યા હતા, જ્યાં તેમનું અવસાન થયું હતું. તામિલનાડુના રાજકારણમાં જેમનું જાહેર જીવન સાત દાયકામાં વિસ્તરેલું હતું તે કરુણાનિધિ તેમની પાછળ બે પત્ની અને ડીએમકેના કાર્યકારી પ્રમુખ સ્ટેલીન અને રાજ્યસભાનાં સાંસદ કનીમોઝી સહિત છ પુત્રને છોડી ગયા છે. દ્રવિડિયન ઝુંબેશના સૌથી જૂના અને જાણીતા ચહેરા કરુણાનિધિ તામિલનાડુના પાંચ વાર મુખ્યમંત્રી રહી ચૂકયા હતા. તમામ વડા પ્રધાનોનું શાસન જોનારા તેઓ એકમાત્ર મુખ્યમંત્રી હતી. તેઓ 1957થી તામિલનાડુના વિવિધ મતવિસ્તારોમાં 13 વાર વિધાનસભાની ચૂંટણી લડ્યા હતા, પરંતુ એક પણ ચૂંટણી હાર્યા નહોતા.